《杜如篪屡督烹茶仍作诗次其韵》
宋代·冯时行

老寄余生山水窟，寂无朝烟屈硉矹。
客从何方问栖隐，无人应门杖藜出。
言间遗我翠玉饼，把玩芳香袭呼吸。
便欲洗琖试水品，肠胃空枯恐称屈。
缄藏小箧挂东牖，惕若虬龙随手入。
云涛雪浪有变化，扃鐍苞宜何郁郁。
痛尝七碗岂不愿，待营一饱终无及。
穷人谈富如画饼，浪说烹炮诧如识。
真求大嚼荐茗饮，可笑诗人太疾绝。
岂惟枵腹误指染，更并丽句成乾没。
亦知且具衲子供，浇淋蔬笋供一啜。
恐君肺腑出宫商，造物反怪太喧聒。
又恐展转夜不寐，深思危虑比孤孽。
何如待我食万钱，东阁大开玉醅泼。
翠娥捧香沃烦腻，醉起一笑天地间。
男儿盖棺事始定，所不践言有如日。

作者简介：冯时行（1100—1163）宋代状元。字当可，号缙云，祖籍浙江诸暨（诸暨紫岩乡祝家坞人），出生地见下籍贯考略。宋徽宗宣和六年恩科状元，历官奉节尉、江原县丞、左朝奉议郎等，后因力主抗金被贬，于重庆结庐授课，坐废十七年后方重新起用，官至成都府路提刑，逝世于四川雅安。著有《缙云文集》43卷，《易伦》2卷。